ນັກຂ່າວ Al-Jazeera ລໍຖ້າ ອຸທອນຄະດີ ຢູ່ສານອີຈິບ ຫຼັງຈາກຈຳຄຸກມາ 1 ປີ
ນາຍ Peter Greste ຊາວອອສເຕຣເລຍ ແລະນາຍ Mohamed Fahmy ຊາວການາດາເຊື້ອສາຍອີຈິບ ຖືກຕັດສິນຈຳຄຸກ 7 ປີ ແລະນາຍ Baher Mohamed ຊາວອີຈິບ ຖືກຈຳຄຸກ 10 ປີ.
ພວກນັກຂ່າວ 3 ຄົນຂອງອົງການຂ່າວ Al-Jazeera ທີ່ໄດ້ຮັບ ໃຊ້ໂທດມາເປັນເວລາ 1 ປີເຕັມ ໃນວັນຈັນມື້ນີ້ ນັບແຕ່ພວກເຂົາ ເຈົ້າໄດ້ຖືກຈັບຢູ່ອີຈິບ ໃນຂໍ້ຫາຖານໃຫ້ການສະໜັບສະໜຸນ ພັກພະລາດອນພາບ ທີ່ຜິດກົດໝາຍນັ້ນ ພາກັນລໍຖ້າເວລາທີ່ ພວກເຂົາເຈົ້າຈະໄດ້ໄປສານໃນວັນພະຫັດສັບປະດານີ້ ເພື່ອອຸ ທອນຄະດີຂອງເຂົາເຈົ້າ ນາຍ Peter Greste ຊາວອອສເຕຣເລຍ ແລະນາຍ Mohamed Fahmy ສັນຊາດການາດາເຊື້ອສາຍອີຈິບ ກຳລັງຮັບໃຊ້ໂທດ ຈຳຄຸກ 7 ປີ ໃນຂະນະທີ່ເພື່ອນຮ່ວມງານຄົນອີຈິບຂອງເຂົາເຈົ້າ ທ້າວ Baher Mohamed ຮັບໃຊ້ໂທດຈຳຄຸກ 10 ປີ ນາຍ Michael ອ້າຍຂອງນາຍ Greste ກ່າວຕໍ່ບັນດານັກຂ່າວໃນວັນຈັນມື້ນີ້ວ່າ ຄອບ ຄົວຂອງລາວຈະຕ້ອງຕັ້ງຄວາມຫວັງໄວ້ວ່າ ການອຸທອນຈະນຳໄປສູ່ ການປ່ອຍໂຕພວກ ນັກຂ່າວເຫຼົ່ານີ້ ປະທານາທິບໍດີ Mohamed Fattah el-Sissi ແຫ່ງອີຈິບ ກ່າວຫຼັງຈາກພວກນັກຂ່າວ ຖືກຕັດສິນວ່າ ມີຄວາມຜິດໃນເດືອນກໍລະກົດຜ່ານມາວ່າ ຄຳຕັດສິນຂອງສານຈະຕ້ອງ ໄດ້ຮັບການເຄົາລົບນັບຖື ແລະທ່ານຈະບໍ່ເຂົ້າແຊກແຊງໃນເລື້ອງນີ້ ອົງການຂ່າວ Al-Jazeera ໄດ້ຢືນຢັນວ່າ ພວກພະນັກງານຂອງຕົນ ພຽງແຕ່ປະຕິບັດ ໜ້າທີ່ພາລະກິດຂອງເຂົາເຈົ້າ ໃນການລາຍງານຂ່າວ ເທົ່ານັ້ນ ແລະ ເອີ້ນຄຳຕັດສິນ ຂອງສານຕໍ່ພວກນັກຂ່າວເຫຼົ່ານີ້ ວ່າ